अपहरण (वेब सीरीज़)
अपहरण २०१८ की एक हिंदी एक्शन-सस्पेंस वेब सीरीज़ है। सिद्धार्थ सेन गुप्ता द्वारा निर्देशित तथा सह-निर्मित यह वेब सीरीज वीओडी प्लेटफॉर्म एएलटीबालाजी पर प्रदर्शित हुई है। अरुणोदय सिंह तथा माही गिल ने सीरीज़ में मुख्य भूमिकाएं निभाई हैं। सीरीज़ १९७० के दशक की पृष्ठभूमि में सेट है, और उत्तराखण्ड पुलिस के सीनियर इंस्पेक्टर, रूद्र श्रीवास्तव द्वारा किये गए एक अपहरण, तथा उसके कारण उपजे कुछ रहस्यमय हालातों के इर्द-गिर्द घूमती है। अपनी रिलीज़ तिथि से ही यह सीरीज़ एएलटी बालाजी ऐप और उससे जुड़ी वेबसाइटों पर स्ट्रीमिंग के लिए उपलब्ध है।